Source: http://docplayer.hu/3862723-Orszagos-emelogepes-egyesulet.html
Timestamp: 2017-12-17 01:27:03+00:00

Document:
ORSZÁGOS EMELŐGÉPES EGYESÜLET - PDF
Download "ORSZÁGOS EMELŐGÉPES EGYESÜLET"
1 ORSZÁGOS EMELŐGÉPES EGYESÜLET (OEME) ALAPSZABÁLYA december 18. Az Alapszabály főbb fejezetei: I. Általános rendelkezések II. Az Egyesület célkitűzései III. Az Egyesület tagsága IV. Az Egyesület szervezete V. A közgyűlés VI. Elnökség VII. Az Egyesület gazdálkodása VIII. Az Egyesület megszűnése IX. Vegyes rendelkezések
2 2 I. Általános rendelkezések 1. Az Egyesület neve: Országos Emelőgépes Egyesület Az Egyesület rövidített neve: OEME 2. Az Egyesület működési területe: Magyarország 3. Az Egyesület székhelye: 1165 Budapest, Veres Péter út Az Egyesület társadalmi szervezet, jogi személy. Az Egyesület közvetlen politikai tevékenységet nem folytat, szervezete pártoktól független, azoknak anyagi támogatást nem nyújt. 5. A Társaság felügyeleti szervei: - Fővárosi Főügyészség, - szakhatóságok (az esetlegesen feltételhez kötött vagy egyébként szabályozott tevékenység tekintetében). II. Az Egyesület célkitűzései 1. Az Egyesület a célkitűzései elérése érdekében fejti ki tevékenységét. Az Egyesület célkitűzései a következők: A. Képviselni és közvetíteni az emelőgép (daruk, emelőberendezések, targoncák, emelőszerkezetek) üzemeltetők, a vizsgálók, a szakértők, az emelőgép ügyintézők, a tervezők, a gyártók, a forgalmazók, a karbantartók, azaz a munkájukban az emelőgépekkel valamilyen kapcsolatba kerülők (továbbiakban: emelőgépesek) szakmai érdekét mindazon szervezeteknél, hatóságoknál és intézményeknél, amelyek e területen valamilyen jogszabályi felhatalmazás alapján tevékenykednek. B. Elősegíteni az emelőgépek létesítésének, üzembe helyezésének, üzemben tartásának szakmailag megfelelő és tisztességes feltételeit. C. Elősegíteni az Egyesület tagjai, valamint harmadik felek között keletkezett vitás helyzetek rendezését, biztosítani az etikus viselkedés normáinak betartását. D. Törekedni a termékek és szolgáltatások magas szintű minőségének biztosítására.
3 3 E. Elősegíteni a műszaki szabályozás fejlesztését annak érdekében, hogy nemzeti szinten egységes gyakorlat alakulhasson ki, és a hazai szabályozás a nemzetközi normákhoz közelítsen. F. Elősegíteni a szakmai képzést, továbbképzést alap-, közép- és felsőfokon. G. Hatékony kommunikációt kialakítani és fenntartani, magas szinten bemutatni és elismertetni az emelőgépes szakmát. H. Együttműködni hatóságokkal, társadalmi-, civil-, tudományos- és más szakmai szervezetekkel. I. Képviselni a hazai emelőgépes szakmát a nemzetközi szervezetekben, és kiépíteni ezekkel a kapcsolatokat. J. Fórumot biztosítani mindazoknak a szakembereknek, akik szakmai vitákban a véleményüket el kívánják mondani. K. Gyűjteni és közvetíteni az emelőgép-állománnyal kapcsolatos információkat. L. Érvényesíteni és képviselni az Egyesület érdekeit és jogait. M. Elismerni az emelőgépes szakma területén tevékenykedő kiváló szakemberek munkáját, díjakat alapítani. N. Az Egyesület tagjainak szakmai, illetve jogi segítséget nyújtani vitás szakmai helyzetekben, harmadik féllel szemben. 2. Az Egyesület céljának megvalósítása érdekében együttműködik minden állami, társadalmi és gazdálkodó szervezettel, más egyesülettel és szövetséggel, amelyek segítik az Egyesület eredményes működését és céljainak megvalósítását. 3. Az Egyesület céljai megvalósításához szükséges anyagi feltételek megteremtése érdekében a jogszabály előírásai szerint gazdasági, vállalkozási tevékenységet folytathat, gazdasági társaságot és alapítványt hozhat létre, ilyenbe tagként beléphet.
4 4 III. Az Egyesület tagsága 1. Az Egyesület tagja lehet az a természetes személy, jogi személy, valamint jogi személyiséggel nem rendelkező szervezet, aki elfogadja az Egyesület Alapszabályát és belépési nyilatkozatával vállalja, hogy tevékenyen részt vesz az Egyesület munkájában, valamint fizeti a tagdíjat. A tag felvételéről írásbeli felvételi kérelme alapján az Egyesület Elnöksége dönt. 2. Az Egyesület tagjának jogai: - részt vehet az Egyesület tevékenységében és rendezvényein, továbbá a Közgyűlés határozatainak meghozatalában, szavazati joggal rendelkezik, észrevételeket, javaslatokat tehet, véleményt nyilváníthat az Egyesület működésével kapcsolatban; - felvilágosítást kérhet az Egyesület tevékenységéről, amelyre az Egyesület 30 napon belül köteles választ adni; - természetes személy tag választhat, illetve választható az Egyesület ügyintéző és képviseleti szerveibe, illetve tisztségeire (választhatósági jog csak a képviselettel együtt járó tisztség esetén korlátozható, ezekre a tisztségekre csak nagykorú személy választható); minden tagot egy szavazati jog illeti meg; - jogi személyiségű, illetve jogi személyiséggel nem rendelkező szervezet tag választhat, illetve választható az Egyesület ügyintéző és képviseleti szerveibe, illetve tisztségeire (képviselője által gyakorolva a tisztséget); minden tagot egy szavazat illet meg; - indítványt tehet a Közgyűlés és az Elnökség napirendi pontjaira; - betekinthet az Egyesület nyilvántartásába; - a tagok egyharmada írásban ok és cél megjelölésével rendkívüli Közgyűlés és rendkívüli elnökségi ülés összehívását kezdeményezheti. - az Egyesület törvénysértő határozatát a tudomásra jutástól számított 30 napon belül a bíróság előtt megtámadhatja. - megilletik mindazok a jogok, amelyekkel a Közgyűlés felruházza. Az Egyesület tagjának kötelezettségei: - az alapszabály betartása, - aktív közreműködés az Egyesület tevékenységében, - vezető szervek határozatainak végrehajtása, - a közgyűlés döntésének megfelelő tagdíjat fizetése, - az Egyesületnél nyilvántartott adataiban bekövetkezett változások bejelentése.
5 5 3. Az Egyesület tagjai jogaikat kizárólag személyesen gyakorolhatják. A jogi személy, illetve jogi személyiséggel nem rendelkező szervezet tagok jogaikat képviselőik útján gyakorolják. Minden tag egy szavazattal rendelkezik, a tagokat egyenlő jogok illetik meg. 4. A tagsági jogviszony keletkezése: A Társaságba tagként az Elnökséghez címzett írásbeli felvételi kérelem benyújtásával lehet belépni. A felvételi kérelemről az Elnökség dönt, s a tagfelvételről a tagot, valamint a következő közgyűlést tájékoztatja. Tagfelvétel megtagadása esetén az érintett személy jogorvoslatért a közgyűléshez fordulhat. A tagsági viszony kezdő napja a határozat meghozatalának napja. 5. A tagsági viszony megszűnik: - a tag halálával, vagy a jogi személy tag megszűnésével, - az Egyesület jogutód nélküli megszűnésével, - a tag kilépésével, - a tag kizárásával. 6. A kilépési szándékot az Elnökséghez kell írásban bejelenteni. A kilépő tag kilépettnek tekinthető az Elnökséghez megküldött lemondó nyilatkozatával, amelyről az Elnökség a következő Közgyűlésen tájékoztatja a jelenlévőket a kilépett tag személyéről. Az Elnökség kizárja az Egyesület tagjai közül - azt a tagot, aki 12 hónapon keresztül elmaradt a tagdíj megfizetésével, - azt, akit bíróság jogerős és végrehajtandó szabadságvesztés büntetésre ítélt, és a közügyektől eltiltott, - azt a tagot, aki az Egyesület céljainak a megvalósulását súlyosan sértő magatartást tanúsít. A kizárásra csak azt követően kerülhet sor, hogy az Elnökség illető tagot írásban figyelmeztette. Az Elnökség a kizárás alá vont tagot írásban értesíteni köteles az eljárás megindításáról, lehetőséget kell biztosítani az írásbeli vagy szóbeli védekezésre. A kizárási határozatot a kizárt taggal írásban kell közölni, a határozatban a jogorvoslati lehetőségre fel kell hívni a figyelmét. A kizárással kapcsolatos határozat ellen az érintett tag15 napon belül a Közgyűléshez fellebbezhet. A tagsági viszony megszűnésének napja a nyilatkozat Elnökséghez történő megérkezésének, az elhalálozásnak (megszűnésnek), vagy a jogerős kizáró határozat meghozatalának napja. Az Elnökség tagjainak kizárása ügyében is az Elnökség dönt, az érintett tag nem szavazhat.
6 6 7. A tagdíjat az Elnökség javaslatára a Közgyűlés állapítja meg. 8. Az Elnökség az Egyesület tagjairól nyilvántartást vezet, ellátja a tagokat tagsági igazolással. IV. Az Egyesület szervezete Az Egyesület szervei a következők: - Közgyűlés - Elnökség (elnök, főtitkár, elnökségi tagok) - Tisztségviselőnek minősülnek: az elnök, a főtitkár, és az elnökségi tagok. V. A közgyűlés 1. Az Egyesület legfőbb szerve a közgyűlés. A közgyűlés a tagok összessége. A közgyűlést szükség szerint, de legalább évenként egyszer össze kell hívni. 2. A közgyűlés határozatképes, ha legalább a szavazati jogosultsággal rendelkezők 50%-a és még 1 szavazat jelen van. A határozatképtelenség miatt elhalasztott közgyűlés az eredeti napra, az eredeti időpont után 30 perc múlva, mint megismételt közgyűlés, összehívható, ha ezt a kiküldött meghívó eredetileg tartalmazta. A megismételt közgyűlés az eredeti napirendbe felvett kérdésekben a megjelent szavazati jogosultságok számára való tekintet nélkül határozatképes. A közgyűlést az Elnök hívja össze - a napirendet is tartalmazó - meghívó küldésével. Az Elnök akadályoztatása esetén 2 elnökségi tag együttesen jogosult a közgyűlés összehívására. A közgyűlés időpontja és a meghívó elküldése között legalább 15 napnak kell eltelnie. Legkésőbb a közgyűlés időpontja előtt 3 nappal bármelyik tag kérheti írásban az Elnököt vagy a Főtitkárt, hogy a közgyűlés napirendjébe az általa javasolt pontot vegye fel. A közgyűlésen a napirend nem egészíthető ki. Közgyűlést kell összehívni a szavazati jogok egyharmadával rendelkező tagoknak a cél megjelölése mellett történő írásos kívánságára, vagy ha a bíróság azt elrendeli, vagy ha az Elnökség tagjainak száma 5 fő alá csökken.
7 7 3. A közgyűlés határozatait az e pontban meghatározott eltéréseken kívül - nyílt szavazással, a jelenlévő szavazatok többségével hozza. Szavazategyenlőség esetén a határozati javaslatot újra kell tárgyalni, és újra kell szavazni. Abban az esetben, ha újból szavazategyenlőség az újbóli szavazás eredménye, a határozat meghozatalát el kell napolni. A jelenlévő szavazatok kétharmados minősített többség szükséges az Egyesület egyesülésének, feloszlásának, gazdasági társaságban való részvételének kimondásához, az alapszabály elfogadásához, illetve módosításához, tag kizárásához és a közgyűlési napirend kiegészítéséhez. A közgyűlés titkos szavazással dönt az Elnök és a Főtitkár megválasztásáról. Egyéb esetekben bármely jelen lévő tag indítványa esetén a közgyűlés egyszerű többséggel dönt arról, hogy egyes kérdésekben titkos szavazást alkalmazzanak-e. 4. A közgyűlés kizárólagos hatáskörébe tartozik: a) az Egyesülés megalakulásának, feloszlásának, valamint más társadalmi szervezettel történő egyesülésének, gazdasági társaságban való részvételének kimondása, b) az alapszabály megállapítása és módosítása, c) az Elnökség tagjai, az Elnök, a Főtitkár megválasztása, visszahívása, (Visszahívásra okot adó magatartás csak az lehet, ami az Elnökség, illetve az Egyesület munkáját, céljainak elérését súlyosan akadályozza.) d) az évi költségvetés meghatározása, e) az Elnökség évi beszámolója elfogadása, f) az éves tevékenységéről történő beszámoló jóváhagyása, g) döntés tag kizárása elleni fellebbezés ügyében, h) döntés tagfelvétel megtagadása, i) döntés a tagdíjak mértékéről. 5. A közgyűlést az Elnök, akadályozatása esetén az Elnökség által kijelölt elnökségi tag vezeti. A közgyűlésről felvett jegyzőkönyvet a levezető Elnök, két jelenlévő hitelesítő tag és a jegyzőkönyvvezető írja alá. A jegyzőkönyv tartalmazza a legfontosabb eseményeket, a meghozott határozatokat, szavazati arányokat. 6. A közgyűlési határozatokról Határozatok Könyvét kell vezetni.
8 8 VI. Elnökség 1. Az Elnökség tagjai: - elnök, - főtitkár - elnökségi tagok. Az Elnökség tagja lehet, aki az Egyesület tagja, magyar állampolgár, Magyarországon letelepedett, illetőleg magyarországi tartózkodási engedéllyel rendelkező nem magyar állampolgár és nem áll közügyektől eltiltó ítélet hatálya alatt. Az Elnökség 5 tagból áll. Az Elnökséget a Közgyűlés választja 5 éves időtartamra, az Elnökség tagjai újraválaszthatók és visszahívhatók. Az Elnökség tagjai közül a közgyűlés választja meg az Elnököt és a Főtitkárt. Az Elnökség tagjai munkájukat ellenszolgáltatás nélkül látják el. A tényleges kiadásokat az Egyesület viseli. Az Elnökség évente legalább kétszer tart ülést, arra a Főtitkár a tagokat írásbeli meghívóval hívja meg, melyben a napirendet közölni kell. A meghívót az ülés előtt legalább 8 nappal el kell küldeni. Az Elnökség ülései határozatképesek, ha azon az elnökségi tagok több, mint fele jelen van. Határozatait egyszerű szótöbbséggel, nyílt szavazással hozza. Az ülést az Elnök vezeti, szavazategyenlőség esetén a határozati javaslatot elvetettnek kell tekinteni. Az ülésekről jegyzőkönyvet kell felvenni. Az elnökségi határozatokról nyilvántartást kell vezetni. 2. Az Elnökség feladata: a) az Egyesület folyamatos működését biztosítja, b) végrehajtja a közgyűlés határozatait, c) az Egyesület célkitűzéseinek megvalósítása érdekében részletes munkatervet alakít ki és azt végrehajtja, d) dönt a tagok felvétele ügyében, e) dönt kizárási ügyekben, f) nyilvántartást vezet a tagságról, g) dönt az anyagi támogatások elfogadásáról. 3. Az Elnök: a) vezeti és szervezi az Egyesület munkáját, b) végrehajtja a közgyűlés és az Elnökség határozatait, c) önállóan képviseli az Egyesületet, d) önálló aláírási joggal rendelkezik, e) ellenőrzi az Egyesület tevékenységét, gazdálkodását,
9 9 f) munkáltatói jogkört gyakorol, g) rendelkezik a bankszámla felett a Főtitkárral együtt, h) intézkedik és dönt a közgyűlés és az Elnökség által a hatáskörébe utalt ügyekben, i) a Főtitkárral együtt a közgyűlést előkészíti, megszervezi, a közgyűlést levezeti, j) a közgyűlésen az elnökséget terhelő beszámolási kötelezettségeknek eleget tesz, k) beszámol tevékenységéről az Elnökségnek, l) a Főtitkárral együtt az éves tervet, költségvetést kidolgozza, m) évente legalább kétszer Elnökségi ülést hív össze. 4. Az Egyesület elnökének helyettesítését az ügyek meghatározott csoportjára az általa az elnökségi tagok közül esetenként megbízott személy látja el. 5. A Főtitkár: a) önállóan képviseli az Egyesületet, b) önálló aláírási joggal rendelkezik, c) elvégzi az operatív teendőket az Elnökség és az Egyesület működése során, d) az Elnökkel együtt az éves tervet, költségvetést kidolgozza, e) az Elnökkel együtt a közgyűlést előkészíti, megszervezi, f) beszámol tevékenységéről az Elnökségnek, g) rendelkezik a bankszámla felett az Elnökkel együtt. 6. Az Elnökség tagja: a) rendszeresen és tevékenyen részt vesz: - az Egyesület feladatainak meghatározásában és megvalósításában, - az Elnökségi határozatok előkészítésében és meghozatalában, - a közgyűlés és az Elnökség határozatainak, utasításainak végrehajtásában, illetve a végrehajtás ellenőrzésében, b) jogosult és köteles az Egyesületet érintő körülményeket figyelemmel kísérni, azokkal kapcsolatban javaslatait, észrevételeit az Elnökség elé terjeszteni, c) felelős a gazdasági, pénzügyi és egyéb kérdésekben hozott Elnökségi határozatokért, kivéve, ha ellenvéleményét kifejezetten kinyilvánította, d) az Elnökség által erre kijelölt tag ellátja a pénzkezelési feladatokat. 7. Az Egyesület a gazdasági és egyéb, működéshez szükséges szakmai teendők ellátására alkalmazottat vagy megbízottat vehet igénybe. VII. Az Egyesület gazdálkodása
10 10 1. Az Egyesület éves költségvetés alapján az egyesületekre vonatkozó gazdálkodási, számviteli és pénzügyi előírások szerint gazdálkodik, gazdálkodásáról mérleget készít. 2. Az Egyesület bevételei: - a tagok által befizetett tagdíj, támogatás, - jogi, nem jogi és természetes személyek anyagi támogatásai, adományai, - a gazdasági-vállalkozási tevékenységek bevétele, - egyéb bevételek. A tagdíj összegéről a közgyűlés dönt. A nem a tagok által nyújtott anyagi támogatások elfogadásáról az Elnökség dönt. A meghatározott célra nyújtott adományokat, egyéb támogatásokat a céltól eltérően csak az adományozó előzetes írásbeli hozzájárulásával szabad felhasználni. 3. Az Egyesület másodlagosan célja megvalósítása, gazdasági feltételeinek biztosítása érdekében gazdasági-vállalkozási tevékenységet folytathat, amely tevékenységeket az Egyesület céljával összhangban és annak alárendelve végzi. A gazdasági-vállalkozási tevékenységben csak az Egyesület tagja vehet részt. Ezen tevékenységekkel kapcsolatos esetleges engedélyezési, illetve bejelentési kötelezettségeknek az Egyesület köteles eleget tenni. 4. Az Egyesület gazdasági társaság(ok)ba társulhat. A gazdasági-vállalkozási tevékenységek folytatásáról, gazdasági társaság(ok)ba való társulásról a Közgyűlés dönt. 5. Az Egyesület tartozásaiért saját vagyonával felel, a tagok az Egyesület tartozásaiért saját vagyonukkal nem felelnek. 6. Az Egyesület a működéséhez szükséges induló vagyonnal a megalakításkor rendelkezik. Az induló vagyon összege legalább Ft, mely a tagok által önként befizetett támogatásokból áll.
11 11 VIII. Az Egyesület megszűnése 1. Az Egyesület megszűnik, ha: a) feloszlását a közgyűlés kétharmados szótöbbséggel kimondja, b) a Fővárosi Bíróság feloszlatja, c) más egyesülettel egyesül, d) a Fővárosi Bíróság megállapítja a megszűnését. 2. A társadalmi szervezet megszűnése esetén vagyonáról a közgyűlés döntése szerint kell rendelkezni. Az ezzel kapcsolatos teendők ellátása a felszámolók feladata. Ha az Egyesület feloszlatással szűnt meg vagy megszűnését állapították meg, és a vagyon hovafordításáról nem történt rendelkezés, vagyona a hitelezők kielégítése után az Országos Munkavédelmi Képző és Továbbképző Kft. (1111. Budapest, Műegyetem rpt. 9) tulajdonába kerül. A vagyon felhasználásának módját nyilvánosságra kell hozni. IX. Vegyes rendelkezések 1. Ezt az alapszabályt az Országos Emelőgépes Egyesület december 18-i közgyűlése állapította meg. 2. Az Egyesület a Fővárosi Bíróság által történő nyilvántartásba vétellel jön létre. Az Egyesület felhatalmazza az Elnököt, hogy a nyilvántartásba vételi eljárás során a Fővárosi Bíróság előtt eljárjon. 3. A jelen Alapszabályban nem szabályozott kérdésekre egyrészt az egyesülési jogról szóló évi II. tv. és a hatályos jogszabályok, másrészt a később meghozandó közgyűlési határozatok az irányadók. Budapest, december 18. Elnök: Dr. Kása László Főtitkár: Magyari László Végzés száma: 7. Pk /2006/3. Helyben hagyva: január 9. (1. Pkf /2006/5.)

References: bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság